CELEX: 32019R1677
Language: bg
Date: 2019-09-27 00:00:00
Title: Регламент (ЕС) 2019/1677на Европейската централна банка от 27 септември 2019 година за изменение на Регламент (ЕС) № 1333/2014 относно статистиката на паричните пазари(ЕЦБ/2019/29)

8.10.2019   
               
               
                  BG
               
               
                  Официален вестник на Европейския съюз
               
               
                  L 257/18
               
            
         РЕГЛАМЕНТ (ЕС) 2019/1677НА ЕВРОПЕЙСКАТА ЦЕНТРАЛНА БАНКА
         от 27 септември 2019 година
         за изменение на Регламент (ЕС) № 1333/2014 относно статистиката на паричните пазари
         (ЕЦБ/2019/29)
         УПРАВИТЕЛНИЯТ СЪВЕТ НА ЕВРОПЕЙСКАТА ЦЕНТРАЛНА БАНКА,
         като взе предвид Договора за функционирането на Европейския съюз,
         като взе предвид Устава на Европейската система на централните банки и на Европейската централна банка, и по-специално член 5 от него,
         като взе предвид Регламент (ЕО) № 2533/98 на Съвета от 23 ноември 1998 г. относно събирането на статистическа информация от Европейската централна банка (1), и по-специално член 5, параграф 1 и член 6, параграф 4 от него,
         като има предвид, че:
         
                     (1)
                  
                  
                     Съгласно Регламент (ЕС) № 1333/2014 на Европейската централна банка (ЕЦБ/2014/48) (2) отчетните единици трябва да отчитат ежедневна статистическа информация, за да може Европейската система на централните банки (ЕСЦБ) да изготвя статистически данни за паричния пазар в евро при изпълнението на задачите си.
                  
               
                     (2)
                  
                  
                     С цел да се осигурят още висококачествени статистически данни за паричния пазар в евро, е необходимо да се изменят минималните стандарти, които отчетните единици прилагат съгласно Регламент (ЕС) № 1333/2014 (ЕЦБ/2014/48). Освен задължението да предоставят своевременни доклади за всички сделки в обхвата на задължението за отчитане към Европейската централна банка (ЕЦБ) или съответната национална централна банка (НЦБ) и да осигурят, че статистическата информация за тези сделки е безпристрастна, обективна и надеждна и че е съставена и подадена по начин, който закриля интегритета ѝ, отчетните единици трябва да отговарят в определените срокове на запитванията, отправени от ЕЦБ или НЦБ, за точността на статистическата информация. Поддържането на тези минимални стандарти е още по-важно, когато данните са публикувани от ЕЦБ ежедневно при изпълнение на задачите на ЕСЦБ.
                  
               
                     (3)
                  
                  
                     Предвид необходимостта да се гарантира, че действителната съвкупност от отчетни единици изпълнява допълнителното изискване да отговаря на запитвания, отправени от ЕЦБ или НЦБ, минималните стандарти съгласно приложение IV към Регламент (ЕС) № 1333/2014 (ЕЦБ/2014/48) следва да бъдат допълнени.
                  
               
                     (4)
                  
                  
                     Поради това Регламент (ЕС) № 1333/2014 (ЕЦБ/2014/48) следва да бъде съответно изменен,
                  
               ПРИЕ НАСТОЯЩИЯ РЕГЛАМЕНТ:
         
            Член 1
            Изменение
            Приложение IV към Регламент (ЕС) № 1333/2014 (ЕЦБ/2014/48) се заменя с текста на приложението към настоящия регламент.
         
         
            Член 2
            Заключителни разпоредби
            Настоящият регламент влиза в сила на двадесетия ден след деня на публикуването му в Официален вестник на Европейския съюз.
            
         
         
            Настоящият регламент е задължителен в своята цялост и се прилага пряко в държавите членки в съответствие с Договорите.
            Съставено във Франкфурт на Майн на 27 септември 2019 година.
            
               
                  За Управителния съвет на ЕЦБ
               
               
                  Председател на ЕЦБ
               
               Mario DRAGHI
            
         
         
            (1)  ОВ L 318, 27.11.1998 г., стр. 8.
         
            (2)  Регламент (ЕС) № 1333/2014 на Европейската централна банка от 26 ноември 2014 г. относно статистиката на паричните пазари (ЕЦБ/2014/48) (ОВ L 359, 16.12.2014 г., стр. 97).
      
      
         
            Приложение
            
               
                  
                     „Приложение IV
                     
                        Минимални стандарти, които следва да бъдат прилагани от действителната съвкупност от отчетни единици
                     
                     За да отговорят на изискванията на Европейската централна банка (ЕЦБ) за статистическа отчетност, отчетните единици трябва да изпълнят следните минимални стандарти.
                     1.   Минимални стандарти за предаване:
                     
                                 i)
                              
                              
                                 отчитането трябва да бъде навременно и в рамките на сроковете, определени от ЕЦБ и съответната национална централна банка (НЦБ);
                              
                           
                                 ii)
                              
                              
                                 статистическите отчети трябва да се изготвят във форма и във формат съгласно техническите изисквания за отчетността, определени от ЕЦБ и съответната НЦБ;
                              
                           
                                 iii)
                              
                              
                                 отчетната единица трябва да предостави на ЕЦБ и на съответната НЦБ информация за връзка с едно или повече лица за контакт;
                              
                           
                                 iv)
                              
                              
                                 трябва да бъдат спазени техническите спецификации за предаване на данни на ЕЦБ и на съответната НЦБ.
                              
                           2.   Минимални стандарти за точност:
                     
                                 i)
                              
                              
                                 статистическата информация трябва да бъде вярна;
                              
                           
                                 ii)
                              
                              
                                 отчетните единици трябва да могат да предоставят сведения относно промените, за които предадените данни носят информация;
                              
                           
                                 iii)
                              
                              
                                 статистическата информация трябва да бъде пълна и в нея не трябва да се съдържат повтарящи се и структурни пропуски; съществуващите непълноти в данните трябва да бъдат посочени и обяснени на ЕЦБ и на съответната НЦБ и, когато е приложимо, се запълват, колкото е възможно по-бързо;
                              
                           
                                 iv)
                              
                              
                                 отчетните единици трябва да спазват измеренията, изискванията за закръгляване и десетичните знаци, определени от ЕЦБ и съответната НЦБ за техническото предаване на данните;
                              
                           
                                 v)
                              
                              
                                 отчетните единици трябва да отговарят, като предоставят необходимата информация в сроковете, определени от ЕЦБ или съответната НЦБ, на всяко съобщение от ЕЦБ или съответната НЦБ, с което те искат от тях да потвърдят точността на статистическата информация или да отговорят на запитвания във връзка с точността.
                              
                           3.   Минимални стандарти за съответствие с понятията:
                     
                                 i)
                              
                              
                                 статистическата информация трябва да отговаря на определенията и класификациите, съдържащи се в настоящия регламент;
                              
                           
                                 ii)
                              
                              
                                 в случай на отклонения от тези определения и класификации отчетните единици трябва редовно да наблюдават и измерват количествено разликата между използваната мярка и мярката, съдържаща се в настоящия регламент;
                              
                           
                                 iii)
                              
                              
                                 отчетните единици трябва да могат да обяснят прекъсванията на предадените данни спрямо данните от минали периоди.
                              
                           4.   Минимални стандарти за ревизии:
                     Трябва да се спазват политиката и процедурите за ревизии, определени от ЕЦБ и съответната НЦБ. Ревизиите, които се отклоняват от редовните ревизии, трябва да бъдат придружени от обяснителни бележки.
                     5.   Минимални стандарти за интегритета на данните:
                     
                                 i)
                              
                              
                                 статистическата информация трябва да е съставена и предадена от отчетните единици по безпристрастен и обективен начин;
                              
                           
                                 ii)
                              
                              
                                 грешките при предаването на данните трябва да бъдат коригирани и съобщени от отчетните единици на ЕЦБ и съответната НЦБ на най-ранната възможна дата.
                              
                           
               “